section_heading: Mehanika igre
paragraph_text: Veoma je važna religija, jer bogovi mogu donijeti mir ili kazniti ljude, poslati čudovišta i napraviti invazije na grad. Najvažniji je Zeus, kralj svijeta, a tu su još Posejdon, bog mora, Had, bog podzemlja, Demetra, božica žita, Atena, božica mudrosti i ratnika, Artemida, božica Mjeseca i lova, Apolon, bog Sunca i liječenja, Ares, bog rata, Hefest, bog vatre i zanatlija, Afrodita, božica ljepote i ljubavi, Hermes, bog putnika, Zeusov glasnik i Dioniz, bog vina i kazališta. Hera se samo spominje, a Hestije nigdje nema. Hramovi im se grade u čast te je potrebno prinositi žrtve kako se ne bi ljutili i kako bi uslišili molitve. Pojavljuju se i junaci, kao Heraklo, Perzej, Ahil, te čudovišta, kao Meduza i Skila. U hramovima se prinose žrtve. Bogovi mogu uslišati molitve, ponekad daju sami darove, vrlo vrijedne, kao Had srebro, Atena maslinovo ulje. Postoje obične kuće i elitne. Vojska uključuje hoplite i konjanike. Gradovi koji se mogu izgraditi su Atena, Sparta, Olimpija, Korint itd.